02016D0159 — DA — 30.06.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESAFGØRELSE (EU) 2016/159 af 4. februar 2016 om fastsættelse af procedurerne for indsendelse af ansøgninger om tilskud og betalingsanmodninger, og oplysninger herom, i forbindelse med hasteforanstaltninger mod skadegørere på planter som omhandlet i Europa-Parlamentets og Rådets forordning (EU) nr. 652/2014 (meddelt under nummer C(2016) 524) (EUT L 031 af 6.2.2016, s. 51)

Ændret ved:









▼B

KOMMISSIONENS GENNEMFØRELSESAFGØRELSE (EU) 2016/159

af 4. februar 2016

om fastsættelse af procedurerne for indsendelse af ansøgninger om tilskud og betalingsanmodninger, og oplysninger herom, i forbindelse med hasteforanstaltninger mod skadegørere på planter som omhandlet i Europa-Parlamentets og Rådets forordning (EU) nr. 652/2014

(meddelt under nummer C(2016) 524)







Artikel 1

Foreløbige oplysninger om anslåede omkostninger

▼M1

For at der kan ydes EU-tilskud til en medlemsstat, skal denne senest to måneder efter den officielle bekræftelse af tilstedeværelsen af en skadegører, der er omhandlet i artikel 17 i forordning (EU) nr. 652/2014, forelægge de foreløbige oplysninger om udbruddet af skadegøreren. Disse foreløbige oplysninger skal indsendes ved hjælp af en elektronisk fil i overensstemmelse med modellen i bilag I til denne afgørelse De anmeldelser til Kommissionen, som er beskrevet i artikel 1 og 2 i gennemførelsesafgørelse 2014/917/EU, anses for at udgøre sådanne foreløbige oplysninger.

Medlemsstaterne indsender ved hjælp af en elektronisk fil i overensstemmelse med model 1 og 2 i bilag II til denne afgørelse senest seks måneder efter den officielle bekræftelse af skadegørerens tilstedeværelse en ansøgning om tilskud i henhold til artikel 16, stk. 1, i forordning (EU) nr. 652/2014 til Kommissionen.

▼B

Ansøgningen skal indeholde følgende oplysninger:

a) de anslåede driftsudgifter, jf. artikel 18, stk. 1, litra a), i forordning (EU) nr. 652/2014

b) de anslåede udgifter til tjenesteydelseskontrakter, jf. artikel 18, stk. 1, litra b), i forordning (EU) nr. 652/2014

c) de anslåede udgifter til godtgørelse til erhvervsdrivende eller ejere, jf. artikel 18, stk. 1, litra c), i forordning (EU) nr. 652/2014

d) hvor det er relevant, de anslåede øvrige udgifter, der er nødvendige for at udrydde skadegøreren, jf. artikel 18, stk. 1, litra e), i forordning (EU) nr. 652/2014, sammen med en relevant begrundelse.

▼M1

e) de anslåede udgifter til godtgørelse til ejerne for værdien af de destruerede planter, planteprodukter eller andre genstande, der er omfattet af artikel 18, stk. 1, litra d), i forordning (EU) nr. 652/2014.

▼B

Medlemsstaterne indsender opdaterede oplysninger om de i stk. 2 omhandlede udgifter hver tredje måned efter indsendelsen af oplysningerne omhandlet i samme stykke.

▼M1

Ansøgninger om tilskud til de anslåede udgifter, der er nødvendige for udryddelse og/eller inddæmning af en skadegører, for hvilke der allerede var indsendt en ansøgning i foregående kalenderår, bør indeholde en ajourført udgave af bilag II (1 og 2) til denne afgørelse.

▼B

Artikel 2

Betalingsanmodninger

Medlemsstaterne skal senest seks måneder efter den slutdato, der er fastsat i den årlige finansieringsafgørelse, eller bekræftelsen af, at skadegørerens udryddelse og/eller inddæmning er afsluttet, alt efter hvilken dato der kommer først, sende Kommissionen:

▼M1

a) betalingsanmodningen for de afholdte støtteberettigede udgifter ved brug af en elektronisk fil i overensstemmelse med model 1 og 2 i bilag III til denne afgørelse, hvor det er relevant, bør betalingsanmodningen i bilag III (1) derfor anvendes

b) en endelig teknisk rapport i overensstemmelse med bilag IV til denne afgørelse

▼M1

c) ansøgningerne om tilskud til de skønnede udgifter til godtgørelse til ejerne for værdien af de destruerede planter, planteprodukter eller andre objekter, der er omfattet af artikel 18, stk. 1, litra d), i forordning (EU) nr. 652/2014 skal indeholde bilag III (2) til denne afgørelse.

▼B

Artikel 3

Vekselkurs

Hvis beløbene for de anslåede omkostninger eller medlemsstatens afholdte udgifter er i en anden valuta end euro, omregner den berørte medlemsstat dem til euro ved at anvende den seneste vekselkurs fastsat af Den Europæiske Centralbank inden den første dag i den måned, hvor medlemsstaten har fremsendt en ansøgning om tilskud.

▼M1

Artikel 4

Denne afgørelse anvendes for udbrud af skadegørere, der anmeldes til Kommissionen fra den 1. januar 2017.

▼B

Artikel 5

Adressater

Denne afgørelse er rettet til medlemsstaterne.

▼M1









BILAG I









BILAG II









BILAG III

▼M1









BILAG IV